उजवाड ब्युरो, बेळगावः हांगाच्या दगड खान कामगार आनी तांच्या भुरग्यांच्या वस्तीक पुण्याचें बिशप मानादिक थॉमस डाबरे हांणी भेट दिली. थयंच्या गरीब, शोषित, उपेक्षित आनी आदिवासी लोकांखातीर चललेल्या मोलादिक वावराखातीर तांणी ऍड. बस्तू रेगे, ऍड. पल्लवी रेगे आणि संतुलन संस्थेची तोकनाय केली.
हे लोक अधर्मी जातिव्यवस्थेचे बळी थारल्यात. तांका उपेक्षित थारायला, पूण श्री आनी सौ. रेगे हांणी दीस रात वावर करून तांका प्रोत्साहन दिवन तांची उदरगत घडोवन हाडल्या. संद आनी उर्बा मेळल्यार खयंच्यायी मनशाची उदरगत जावंक शकता, हे रेगे दाम्पत्यान दाखोवन दिला, अशे बिशप डाबरे हांणी आपल्या पत्रांत म्हळा.
